**รายงานการประชุมสภามหาวิทยาลัยทักษิณ**

**ครั้งที่ 8/2564**

**วันเสาร์ที่ 7 สิงหาคม 2564 เวลา 09.00 น. – 12.00 น.**

**ณ ห้องประชุมทองหลาง 1 ชั้น 2 อาคารสำนักงานอธิการบดี มหาวิทยาลัยทักษิณ วิทยาเขตสงขลา**

**และผ่านระบบการประชุมอิเล็กทรอนิกส์ โปรแกรม Cisco Webex**

……………………………………………………….

**กรรมการ**

**ผู้เข้าประชุม**

1. ศาสตราจารย์ ดร. นายแพทย์วีระศักดิ์ จงสู่วิวัฒน์วงศ์ อุปนายกสภามหาวิทยาลัย
2. ศาสตราจารย์ ดร. ศุภชัย ยาวะประภาษ กรรมการผู้ทรงคุณวุฒิ
3. ศาสตราจารย์ ดร. อุดม รัฐอมฤต กรรมการผู้ทรงคุณวุฒิ
4. ศาสตราจารย์ ดร. ผดุงศักดิ์ รัตนเดโช กรรมการผู้ทรงคุณวุฒิ
5. นายบัญญัติ จันทน์เสนะ กรรมการผู้ทรงคุณวุฒิ
6. นายชาญวิทย์ อมตะมาทุชาติ กรรมการผู้ทรงคุณวุฒิ
7. นายชาญศิลป์ ตรีนุชกร กรรมการผู้ทรงคุณวุฒิ
8. ดร. เจษฎา ช.เจริญยิ่ง กรรมการผู้ทรงคุณวุฒิ
9. นายกสมาคมศิษย์เก่ามหาวิทยาลัยทักษิณ กรรมการ

(นางสาวนิภานันท์ ธรรมรัตน์)

1. อธิการบดีมหาวิทยาลัยทักษิณ กรรมการ

 (รองศาสตราจารย์ ดร. วิชัย ชำนิ)

1. ประธานสภาคณาจารย์และพนักงาน กรรมการ

(อาจารย์พลัฏฐ์ ยิ้มประเสริฐ)

1. ผู้แทนหัวหน้าส่วนงานวิชาการ กรรมการ

(คณบดีคณะพยาบาลศาสตร์ ...ผู้ช่วยศาสตราจารย์จิรพรรณ พีรวุฒิ)

1. ผู้แทนคณาจารย์ประจำ กรรมการ

(อาจารย์ ดร. นวิทย์ เอมเอก)

1. รองอธิการบดีฝ่ายวางแผน การคลัง และกิจการสภามหาวิทยาลัย เลขานุการ

(ผู้ช่วยศาสตราจารย์ ดร. วสันต์ กาญจนมุกดา)

1. หัวหน้าสำนักงานสภามหาวิทยาลัย ผู้ช่วยเลขานุการ

(หัวหน้าฝ่ายบริหารงานสภามหาวิทยาลัย …นางสาวจินตนา นาคจินดา)

**ผู้ไม่เข้าประชุม**

1. ศาสตราจารย์ ดร. จรัส สุวรรณมาลา กรรมการผู้ทรงคุณวุฒิ (ลาประชุมเนื่องจากติดภารกิจอื่น)

1. ศาสตราจารย์ นายแพทย์ประสิทธิ์ ผลิตผลการพิมพ์ กรรมการผู้ทรงคุณวุฒิ (ลาประชุมเนื่องจากติดภารกิจอื่น)

3. ผู้แทนพนักงานมหาวิทยาลัยซึ่งไม่ใช่คณาจารย์ประจำ กรรมการ (เนื่องจากอยู่ในระหว่างการดำเนินการเลือก)

**ที่ปรึกษาสภามหาวิทยาลัย**

**ผู้เข้าประชุม**

1. ผู้ว่าราชการจังหวัดสงขลา

(นางสุรียพรรณ์ ณ สงขลา …แทน)

2. ผู้ว่าราชการจังหวัดพัทลุง

(นางปราณี รัตนประยูร ...แทน)

**ผู้เข้าร่วมประชุม**

**ผู้บริหารมหาวิทยาลัย**

1. รองอธิการบดีฝ่ายบริหารและกิจการนิสิต สงขลา

 (รองศาสตราจารย์ไพบูลย์ ดวงจันทร์)

2. รองอธิการบดีฝ่ายการพัสดุ

 (รองศาสตราจารย์ไพบูลย์ ดวงจันทร์ ...รักษาการแทน)

3. รองอธิการบดีฝ่ายวิชาการ และวิเทศสัมพันธ์

 (รองศาสตราจารย์เกษม อัศวตรีรัตนกุล)

4. รองอธิการบดีฝ่ายบริหารและกิจการนิสิต พัทลุง

(อาจารย์ ดร. สุชาติ สุขสถิตย์)

5. รองอธิการบดีฝ่ายวิจัย และบริการวิชาการ

 (รองศาสตราจารย์ ดร. ณฐพงศ์ จิตรนิรัตน์)

6. รองอธิการบดีฝ่ายพัฒนาองค์กรและทรัพยากรบุคคล

(อาจารย์สายพิณ วิไลรัตน์)

7. คณบดีคณะศึกษาศาสตร์

 (ผู้ช่วยศาสตราจารย์ ดร. อมลวรรณ วีระธรรมโม)

8. คณบดีคณะมนุษยศาสตร์และสังคมศาสตร์

 (ผู้ช่วยศาสตราจารย์ ดร. ปาริฉัตร ตู้ดำ)

9. คณบดีคณะเทคโนโลยีและการพัฒนาชุมชน

 (ผู้ช่วยศาสตราจารย์ ดร. สุรศักดิ์ คชภักดี)

10. คณบดีบัณฑิตวิทยาลัย

 (อาจารย์ ดร. ทวีศักดิ์ พุฒสุขขี ...รักษาการแทน)

11. คณบดีคณะวิทยาศาสตร์

 (ผู้ช่วยศาสตราจารย์ ดร. ธัญญา พันธุ์ฤทธิ์ดำ)

12. คณบดีคณะศิลปกรรมศาสตร์

 (ผู้ช่วยศาสตราจารย์ ดร. ระวีวัฒน์ ไทยเจริญ)

13. คณบดีคณะวิทยาการสุขภาพและการกีฬา

 (อาจารย์ ดร. วัลลภา เชยบัวแก้ว)

14. คณบดีคณะเศรษฐศาสตร์และบริหารธุรกิจ

 (อาจารย์ ดร. พินิจ ดวงจินดา)

15. คณบดีคณะนิติศาสตร์

 (ศาสตราจารย์ ดร. กรกฎ ทองขะโชค)

16. คณบดีคณะวิศวกรรมศาสตร์

 (อาจารย์ ดร. นันทพันธ์ นภัทรานันท์)

17. คณบดีคณะอุตสาหกรรมเกษตรและชีวภาพ

 (ผู้ช่วยศาสตราจารย์ ดร. ถาวร จันทโชติ)

18. ผู้อำนวยการวิทยาลัยการจัดการเพื่อการพัฒนา

 (อาจารย์ ดร. วิวัฒน์ ฤทธิมา ...แทน)

19. ผู้อำนวยการวิทยาลัยนานาชาติ

(ผู้ช่วยศาสตราจารย์ ดร. สมพงศ์ โอทอง ...แทน)

20. ผู้อำนวยการสถาบันทักษิณคดีศึกษา

 (รองศาสตราจารย์ ดร. สืบพงศ์ ธรรมชาติ)

21. ผู้อำนวยการสำนักหอสมุด

 (อาจารย์ ดร. พงษ์พันธ์ พิณโท)

22. ผู้อำนวยการสำนักคอมพิวเตอร์

 (อาจารย์นิพัทธุ์ อินทอง)

23. ผู้อำนวยการสถาบันวิจัยและพัฒนา

 (รองศาสตราจารย์ ดร. ณฐพงศ์ จิตรนิรัตน์ ...รักษาการแทน)

24. ผู้อำนวยการสถาบันปฏิบัติการชุมชนเพื่อการศึกษาแบบบูรณาการ

 (ผู้ช่วยศาสตราจารย์ ดร. พรไทย ศิริสาธิตกิจ ...รักษาการแทน)

25. ผู้อำนวยการสำนักส่งเสริมการบริการวิชาการและภูมิปัญญาชุมชน

 (อาจารย์ ดร. พลกฤษณ์ คล้ายวิตภัทร ...รักษาการแทน)

**ผู้ปฏิบัติงานในมหาวิทยาลัยที่เข้าร่วมประชุม**

1. ผู้ช่วยอธิการบดีฝ่ายกฎหมาย

(อาจารย์ศรุต จุ๋ยมณี)

1. นางสาวบุศริน จันทะแจ่ม

 (หัวหน้าฝ่ายตรวจสอบภายใน...รักษาการ)

1. นางสาวอาภรณ์ แก้วสลับศรี

(หัวหน้าฝ่ายแผนงาน)

1. นางสาวเกวลี ภาระบุญ

 (พนักงานมหาวิทยาลัย ตำแหน่งเจ้าหน้าที่บริหารงาน)

**เริ่มประชุม** เวลา 09.00 น.

 เมื่อครบองค์ประชุมศาสตราจารย์ ดร. นายแพทย์วีระศักดิ์ จงสู่วิวัฒน์วงศ์ อุปนายกสภามหาวิทยาลัย ทำหน้าที่แทนนายกสภามหาวิทยาลัย กล่าวเปิดการประชุมโดยให้กรรมการสภามหาวิทยาลัยแสดงตน และดำเนินการประชุมตามระเบียบวาระต่าง ๆ ดังนี้

**ระเบียบวาระที่ 1 เรื่องแจ้งเพื่อทราบ**

* 1. **เรื่องแจ้งจากนายกสภามหาวิทยาลัย**
		1. **เรื่อง กรรมการสภามหาวิทยาลัยขออนุญาตลาประชุมเนื่องจากติดภารกิจอื่น**
1. ศาสตราจารย์ ดร. จรัส สุวรรณมาลา (กรรมการผู้ทรงคุณวุฒิ)
2. ศาสตราจารย์ นายแพทย์ประสิทธิ์ ผลิตผลการพิมพ์ (กรรมการผู้ทรงคุณวุฒิ)

 **มติ** รับทราบ

**1.1.2 เรื่อง ขอลาออกจากตำแหน่งกรรมการสภามหาวิทยาลัยผู้ทรงคุณวุฒิ**

นายกสภามหาวิทยาลัยทักษิณแจ้งให้ที่ประชุมทราบว่าศาสตราจารย์ ดร. สุรินทร์ เศรษฐมานิต ได้โทรศัพท์แจ้งอุปนายกสภามหาวิทยาลัยและเลขานุการสภามหาวิทยาลัย เพื่อขอลาออกจากตำแหน่งกรรมการสภามหาวิทยาลัยผู้ทรงคุณวุฒิ ตั้งแต่วันที่ 7 สิงหาคม 2564 เนื่องจากมีปัญหาสุขภาพและภารกิจ อื่น ๆ หลายประการทำให้ไม่สามารถปฏิบัติหน้าที่กรรมการสภามหาวิทยาลัยผู้ทรงคุณวุฒิ ได้อย่างมีประสิทธิภาพเพื่อประโยชน์สูงสุดของมหาวิทยาลัย

(รายละเอียดตามเอกสารประกอบการประชุมเล่ม 1 หน้า 1-3)

**มติ** รับทราบ

**1.2 เรื่องแจ้งจากอุปนายกสภามหาวิทยาลัย**

**- ไม่มี –**

* 1. **เรื่องแจ้งจากกรรมการสภามหาวิทยาลัย**

อธิการบดีแจ้งให้ที่ประชุมทราบเรื่องต่าง ๆ จำนวน 4 เรื่อง ดังนี้

* + 1. **เรื่อง แนะนำคณบดีคณะเศรษฐศาสตร์และบริหารธุรกิจ**

อธิการบดี แนะนำคณบดีคณะเศรษฐศาสตร์และบริหารธุรกิจ อาจารย์ ดร. พินิจ ดวงจินดา ซึ่งได้ดำรงตำแหน่งตั้งแต่วันที่ 9 กรกฎาคม 2564

**มติ** รับทราบ

* + 1. **เรื่อง กำหนดการพระราชทานปริญญาบัตรแก่ผู้สำเร็จการศึกษาแก่ผู้สำเร็จ การศึกษาจากมหาวิทยาลัยทักษิณ** **ประจำปีการศึกษา 2561 และ 2562**

อธิการบดี แจ้งที่ประชุมทราบกำหนดการพระราชทานปริญญาบัตรแก่ผู้สำเร็จการศึกษา จากมหาวิทยาลัยทักษิณ ประจำปีการศึกษา 2561 และ 2562 ระหว่างวันที่ 14 -15 กรกฎาคม 2565 ณ หอเปรมดนตรี มหาวิทยาลัยทักษิณ วิทยาเขตสงขลา

**มติ** รับทราบ

**1.3.3 เรื่อง บทบาทมหาวิทยาลัยทักษิณในสถานการณ์ระบาดและการก้าวผ่านวิกฤต โควิด-19 (COVID - 19)**

อธิการบดีและรองอธิการบดีฝ่ายวิจัยและบริการวิชาการ แจ้งที่ประชุมทราบบทบาทของมหาวิทยาลัยทักษิณในสถานการณ์ระบาดและการก้าวผ่านวิกฤตโควิด-19 (COVID - 19) ซึ่งมหาวิทยาลัยดำเนินการสร้างระบบปฏิบัติการ 2 ระดับ คือ ระดับมหาวิทยาลัยและส่วนงาน และ ระดับพื้นที่และสังคม ใน 5 รูปแบบ 1) การถ่ายทอดความรู้เทคโนโลยีที่เหมาะสมสู่สังคมและชุมชน ผ่านการใช้ทุนความรู้ เทคโนโลยี งานวิจัยและนวัตกรรมของคณะ และหน่วยงานต่าง ๆ ในมหาวิทยาลัย 2) การฟื้นฟูเศรษฐกิจและสังคมฐานราก 3) การจัดตั้งโรงพยาบาลสนามและกิจกรรมเชื่อมโยงเพื่อส่งเสริมการป้องกันโรค 4) การต่อยอดผลงานวิจัยและนวัตกรรมสู่การใช้ประโยชน์ และ 5) การสร้างพลเมืองทักษิณสนับสนุนการแก้ปัญหา ที่ถือเป็นส่วนหนึ่งของสังคมในการร่วมแก้ปัญหาสถานการณ์การระบาดของโรคติดเชื้อไวรัสโคโรนา 2019 (COVID - 19) การสนับสนุนการนำความรู้ เทคโนโลยี นวัตกรรมตลอดจนการถ่ายทอดเทคโนโลยีสู่สังคม การร่วมสร้างสังคมสู่ความยั่งยืนด้วยพลังปัญญา และการปฏิบัติการด้วยความรู้ ตามปณิธานของมหาวิทยาลัยในการเป็น “มหาวิทยาลัยเพื่อสังคม” ทำให้มหาวิทยาลัยเป็นที่รู้จักและได้รับการยอมรับมากยิ่งขึ้นในปัจจุบัน

(รายละเอียดตามเอกสารประกอบการประชุมเล่ม 1 หน้า 17-39)

**ข้อสังเกตและข้อเสนอแนะ**

1. บทบาทและผลงานที่นำเสนอส่วนใหญ่เป็นเรื่องการฟื้นฟู ในช่วงของการแพร่ระบาดของไวรัส COVID-19 ควรให้ความสำคัญเรื่องความปลอดภัยของประชาชน
2. โครงการแฮกกาธอน (Hackathon) ควรนำประเด็นปัญหาในพื้นที่มากำหนดกรอบในการนำไปสู่สิ่งใหม่และสร้างมูลค่า
3. ควรให้ความสำคัญกับประสิทธิภาพ/ประสิทธิผลของกระบวนการวัด/ประเมินผลสัมฤทธิ์การจัดการเรียนการสอน และการสอนภาคปฏิบัติการในช่วงสถานการณ์การแพร่ระบาดของไวรัส COVID-19

**มติ** รับทราบ

**1.3.4 เรื่อง สรุปผลงานของคณาจารย์ บุคลากร และนิสิตที่ได้รับรางวัล ประจำเดือนมิถุนายน – กรกฎาคม 2564**

อธิการบดีแจ้งที่ประชุมทราบสรุปผลงานของคณาจารย์ บุคลากร และนิสิตที่ได้รับรางวัล ประจำเดือนมิถุนายน – กรกฎาคม 2564

(รายละเอียดตามเอกสารประกอบการประชุมเล่ม 1 หน้า 40-52)

**มติ** รับทราบ

**1.3.5 เรื่อง เส้นทางของผู้ได้รับการแต่งตั้งให้ดำรงตำแหน่งศาสตราจารย์**

**ของ ศาสตราจารย์ ดร. กรกฎ ทองขะโชค และรองศาสตราจารย์**

**ดร. สรรพสิทธิ์ กล่อมเกล้า**

อธิการบดีแจ้งที่ประชุมทราบวีดิทัศน์เส้นทางของผู้ได้รับการแต่งตั้งให้ดำรงตำแหน่งศาสตราจารย์ ของ ศาสตราจารย์ ดร. กรกฎ ทองขะโชค และรองศาสตราจารย์ ดร. สรรพสิทธิ์ กล่อมเกล้า

(รายละเอียดตามเอกสารประกอบการประชุมเล่ม 1 หน้า 53-55)

**มติ** รับทราบ

**1.3.6 เรื่อง รายงานผลการตรวจสอบโครงการก่อสร้างโรงเรียนสาธิตมหาวิทยาลัยทักษิณ**

อธิการบดี และรักษาการหัวหน้าฝ่ายตรวจสอบภายใน เสนอที่ประชุมทราบรายงานผลการตรวจสอบโครงการก่อสร้างโรงเรียนสาธิตมหาวิทยาลัยทักษิณ

(รายละเอียดตามเอกสารประกอบการประชุมเล่ม 1 หน้า 56-67)

**มติ** รับทราบ

**1.4 เรื่องแจ้งจากเลขานุการสภามหาวิทยาลัย**

 **1.4.1 เรื่อง รายงานความก้าวหน้า/ผลการดำเนินงานตามมติ ข้อสังเกตและ**

**ข้อเสนอแนะของสภามหาวิทยาลัยทักษิณ ในการประชุมครั้งที่ 7/2564**

**เมื่อวันที่ 3 กรกฎาคม 2564**

 เลขานุการสภามหาวิทยาลัยรายงานความก้าวหน้า/ผลการดำเนินงานตามมติ ข้อสังเกตและข้อเสนอแนะของสภามหาวิทยาลัยทักษิณ ในการประชุมครั้งที่ 7/2564 เมื่อวันที่ 3 กรกฎาคม 2564 ซึ่งดำเนินการแล้วเสร็จให้ทราบ จำนวน 6 เรื่อง

(รายละเอียดตามเอกสารประกอบการประชุมเล่ม 1 หน้า 69-71)

 **มติ** รับทราบ

**1.4.2 เรื่อง ผลการแจ้งเวียนอนุมัติให้นิสิตสำเร็จการศึกษา ภาคเรียนฤดูร้อน**

**ปีการศึกษา 2563 (ครั้งที่ 1) และอนุมัติให้ปริญญา**

เลขานุการสภามหาวิทยาลัย เสนอที่ประชุม ดังนี้

1) เพื่อทราบผลการแจ้งเวียนลงมติอนุมัติให้นิสิตสำเร็จการศึกษา ประจำภาคเรียนฤดูร้อน ปีการศึกษา 2563 (ครั้งที่ 1) และอนุมัติให้ปริญญา จำนวน 599 คน

2) พิจารณารับรองผลการแจ้งเวียนลงมติอนุมัติให้นิสิตสำเร็จการศึกษา ประจำภาคเรียน ฤดูร้อน ปีการศึกษา 2563 (ครั้งที่ 1) และอนุมัติให้ปริญญา จำนวน 599 คน

 (รายละเอียดตามเอกสารประกอบการประชุมเล่ม 1 หน้า 72-75)

**มติ**

1. รับทราบผลการแจ้งเวียนลงมติอนุมัติให้นิสิตสำเร็จการศึกษา ประจำภาคเรียนฤดูร้อน ปีการศึกษา 2563 (ครั้งที่ 1) และอนุมัติให้ปริญญา จำนวน 599 คน
2. รับรองผลการแจ้งเวียนลงมติอนุมัติให้นิสิตสำเร็จการศึกษา ประจำภาคเรียนฤดูร้อน ปีการศึกษา 2563 (ครั้งที่ 1) และอนุมัติให้ปริญญา จำนวน 599 คน

**ระเบียบวาระที่ 2 เรื่อง พิจารณารับรองรายงานการประชุมสภามหาวิทยาลัยทักษิณ ครั้งที่ 7/2564**

**เมื่อวันที่ 3 กรกฎาคม 2564**

เลขานุการสภามหาวิทยาลัย ได้จัดทำรายงานการประชุมสภามหาวิทยาลัยครั้งที่ 7/2564 เมื่อวันที่ 3 กรกฎาคม 2564 เสนอคณะกรรมการพิจารณาต้นฉบับเอกสารประชุมและรายงานการประชุม สภามหาวิทยาลัย ในการประชุมครั้งที่ 7/2564 เมื่อวันที่ 12 กรกฎาคม 2564 และได้ดำเนินการแจ้งเวียนกรรมการสภามหาวิทยาลัยเพื่อพิจารณารับรองรายงานการประชุมโดยกำหนดให้แจ้งผลการพิจารณารายงานการประชุม ครั้งที่ 7/2564 ภายในวันที่ 20 กรกฎาคม 2564 ปรากฏว่ารับรองรายงานการประชุม สภามหาวิทยาลัยทักษิณ โดยมีการแก้ไขข้อสังเกตและข้อเสนอแนะ วาระที่ 1.4.2 เรื่อง รายงานของผู้สอบบัญชีและรายงานการเงินสำหรับปีสิ้นสุดวันที่ 30 กันยายน 2563 ของมหาวิทยาลัยทักษิณ ดังนี้

**ความเดิม** ควรปรับแนวทางการบริหารทุนวิจัย ที่ได้รับจากแหล่งทุนภายนอกให้มีความยืดหยุ่น และคล่องตัว

**แก้เป็น** ประเด็นที่ผู้สอบบัญชีได้แสดงความเห็นแบบมีเงื่อนไขในรายงานทางการเงิน เกี่ยวกับการบันทึกบัญชีลูกหนี้ หรือประเด็นอื่น ๆ ที่เป็นเหตุให้ผู้สอบบัญชีแสดงความเห็นอย่างมีเงื่อนไข ซึ่งบางรายการเป็นรายการที่ค้างมาจากปีก่อน ทางมหาวิทยาลัยได้มีแนวทางปรับปรุงแก้ไขสาเหตุที่เกิดขึ้นอย่างไร และคาดว่าจะแล้วเสร็จเมื่อไหร่ เพื่อทำให้รายงานทางการเงินในปีต่อไปเป็นรายงานที่ไม่มีเงื่อนไข ทางฝ่ายบริหารได้แจ้งที่ประชุมว่า อยู่ระหว่างปรับปรุงแก้ไข และคาดว่าจะแล้วเสร็จภายในปี 2564

(รายละเอียดตามเอกสารประกอบการประชุมเล่มที่ 1 หน้า 76-89 )

**มติ**

1. รับทราบผลการแจ้งเวียนพิจารณารับรองรายงานการประชุมสภามหาวิทยาลัย ครั้งที่ 7/2564 เมื่อวันที่ 3 กรกฎาคม 2564 โดยมีการแก้ไข

2. รับรองรายงานการประชุมสภามหาวิทยาลัย ครั้งที่ 7/2564 เมื่อวันที่ 3 กรกฎาคม 2564 โดยมีการแก้ไขข้อสังเกตและข้อเสนอแนะ วาระที่ 1.4.2 เรื่อง รายงานของผู้สอบบัญชีและรายงานการเงินสำหรับปีสิ้นสุดวันที่ 30 กันยายน 2563 ของมหาวิทยาลัยทักษิณ ดังนี้ “ประเด็นที่ผู้สอบบัญชีได้แสดงความเห็นแบบมีเงื่อนไขในรายงานทางการเงิน เกี่ยวกับการบันทึกบัญชีลูกหนี้ *ลูกหนี้วิจัย*หรือประเด็นอื่น ๆ ที่เป็นเหตุให้ผู้สอบบัญชีแสดงความเห็นอย่างมีเงื่อนไข ซึ่งบางรายการเป็นรายการที่ค้างมาจากปีก่อน ทางมหาวิทยาลัยได้มีแนวทางปรับปรุงแก้ไขสาเหตุที่เกิดขึ้นอย่างไร และคาดว่าจะแล้วเสร็จเมื่อไหร่ เพื่อทำให้รายงานทางการเงินในปีต่อไปเป็นรายงานที่ไม่มีเงื่อนไขทางฝ่ายบริหารได้แจ้งที่ประชุมว่า อยู่ระหว่างปรับปรุงแก้ไข และคาดว่าจะแล้วเสร็จภายในปี 2564”

**ระเบียบวาระที่ 3 เรื่องสืบเนื่อง**

* 1. **เรื่อง การแก้ไขสัญญาจ้างก่อสร้างโรงเรียนสาธิต มหาวิทยาลัยทักษิณ**

ตามที่มหาวิทยาลัยทักษิณทำสัญญาจ้างกิจการร่วมค้า เอสที-แมกซ์เอนส์-ไทยพารากอน-ดับบิว เพื่อดำเนินการก่อสร้างโรงเรียนสาธิตมหาวิทยาลัยทักษิณ ณ มหาวิทยาลัยทักษิณ วิทยาเขตพัทลุง ในวงเงิน 543,000,000 บาท (ห้าร้อยสี่สิบสามล้านบาทถ้วน) ตามสัญญาจ้างเลขที่ 3/2563 ลงวันที่ 18 กันยายน 2563 กำหนดงานแล้วเสร็จ 29 เมษายน 2566 นั้น

ด้วยสภามหาวิทยาลัยทักษิณ ในการประชุมครั้งที่ 7/2564 เมื่อวันที่ 3 กรกฎาคม 2564 ได้พิจารณาเรื่องการขอแก้ไขสัญญาจ้างก่อสร้างโรงเรียนสาธิตมหาวิทยาลัยทักษิณ โดยมีมติมอบมหาวิทยาลัยจัดทำข้อมูลรายละเอียดเพิ่มเติมเพื่อประกอบการพิจารณาการขอแก้ไขสัญญาจ้างโรงเรียนสาธิตมหาวิทยาลัยทักษิณ และให้นำเสนอที่ประชุมพิจารณาครั้งถัดไป

ทั้งนี้ รายงานผลการตรวจสอบการจัดซื้อจัดจ้างโครงการขนาดใหญ่ (การจัดจ้างก่อสร้างโรงเรียนสาธิต มหาวิทยาลัยทักษิณ) ของฝ่ายตรวจสอบภายใน มีข้อเสนอแนะให้กลุ่มภารกิจพัสดุ ฝ่ายการคลังและทรัพย์สิน ประสานกับคณะกรรมการตรวจรับพัสดุ เพื่อพิจารณาทบทวนการเพิ่มเนื้องานที่ยังไม่ได้กำหนดและการแบ่งงวดงานในสัญญาจ้างทั้งหมด และประเมินค่างานและเปรียบเทียบรายละเอียดของงานและราคางานตามสัญญาให้สอดคล้องกัน โดยไม่ทำให้มหาวิทยาลัยเสียประโยชน์และดำเนินการขอแก้ไขสัญญาต่อสภามหาวิทยาลัย

คณะกรรมการตรวจรับพัสดุงานจ้างก่อสร้างโรงเรียนสาธิตมหาวิทยาลัยทักษิณ ได้ตรวจสอบและจัดทำรายละเอียดงวดงานเรียบร้อยแล้วมีมติให้เสนอสภามหาวิทยาลัยทักษิณ พิจารณาอนุมัติให้แก้ไขงวดงานของโรงเรียนสาธิต มหาวิทยาลัยทักษิณ ทั้งหมด จำนวน 36 งวด จากจำนวนงวดงานทั้งหมด 71 งวด ได้แก่ งวดที่ 4 งวดที่ 10 งวดที่ 11 งวดที่ 12 งวดที่ 13 งวดที่ 14 งวดที่ 15 งวดที่ 16 งวดที่ 17 งวดที่ 18 งวดที่ 19 งวดที่ 25 งวดที่ 30 งวดที่ 31 งวดที่ 32 งวดที่ 33 งวดที่ 34 งวดที่ 35 งวดที่ 36 งวดที่ 37 งวดที่ 38 งวดที่ 40 งวดที่ 44 งวดที่ 48 งวดที่ 49 งวดที่ 53 งวดที่ 54 งวดที่ 58 งวดที่ 64 งวดที่ 65 งวดที่ 66 งวดที่ 67 งวดที่ 68 และงวดที่ 70

สรุปประเด็นที่แก้ไขแต่ละงวดงาน

1. งวดที่ 4 งวดที่ 18 งวดที่ 19 งวดที่ 25 งวดที่ 66 งวดที่ 68 งวดที่ 69 และงวดที่ 70 (รวม 8 งวด) เพิ่มข้อความในงวดงานเพื่อให้เกิดความชัดเจน สามารถตรวจรับงานจ้าง เป็นไปด้วยความถูกต้องเรียบร้อยตามแบบรูปก่อสร้างและสัญญาจ้างทุกประการ
2. งวดที่ 10 งวดที่ 11 งวดที่ 12 งวดที่ 13 งวดที่ 14 งวดที่ 15 งวดที่ 16 งวดที่ 17 งวดที่ 30 งวดที่ 31 งวดที่ 32 งวดที่ 33 งวดที่ 34 งวดที่ 35 งวดที่ 36 งวดที่ 37 งวดที่ 38 งวดที่ 40 งวดที่ 43 งวดที่ 44 งวดที่ 48 งวดที่ 49 งวดที่ 53 งวดที่ 54 งวดที่ 58 งวดที่ 64 งวดที่ 65 และงวดที่ 67 (รวม 28 งวด) แก้ไขข้อความผิด ตัดคำซ้ำ ตัดงานที่ซ้ำ เปลี่ยนแปลงร้อยละให้สอดคล้องกับขั้นตอนการก่อสร้าง เพื่อให้สามารถตรวจรับงานได้ถูกต้องตามแบบรูปรายการก่อสร้าง และสัญญาจ้างทุกประการ

ทั้งนี้ ในการแก้ไขงวดงานทั้งหมดเป็นการแก้ไขเพื่อให้การตรวจรับงานจ้างเป็นไปด้วยความเรียบร้อย เนื่องจากข้อความในงวดงานบางงวดขาดความชัดเจน ขาดเนื้อหาที่เป็นสาระสำคัญ มีข้อความซ้ำกัน ดังนั้น ในการแก้ไขงวดงานทั้ง 36 งวด ครั้งนี้ ไม่กระทบกับงบประมาณในการก่อสร้าง และระยะเวลาในการก่อสร้าง สรุปคือไม่กระทบกับงานก่อสร้างโรงเรียนสาธิตมหาวิทยาลัยทักษิณในภาพรวม เนื่องจากในการแก้ไขงวดงานครั้งนี้ แก้ไขเฉพาะในรายละเอียดของงวดงานที่ขาดความชัดเจน มีรายละเอียดของงวดงานซ้ำกัน ที่ทำให้ลำดับการทำงานก่อสร้างไม่สอดคล้องกับขั้นตอนการก่อสร้าง ซึ่งเกิดจากการใส่ร้อยละในแต่ละงวดงานสลับกันไม่เป็นไปตามขั้นตอน และใส่ซ้ำกัน ซึ่งเป็นอุปสรรคในการตรวจรับงานจ้างของคณะกรรมการตรวจรับพัสดุ ในงานจ้างก่อสร้างโรงเรียนสาธิต มหาวิทยาลัยทักษิณ

ในการนี้ การอนุมัติให้แก้ไขดังกล่าวเป็นอำนาจของสภามหาวิทยาลัยตามมาตรา 97 แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และเป็นไปตามมาตรา 97 (2) และมาตรา 97 (3) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560

อธิการบดีและรองอธิการบดีฝ่ายบริหารและกิจการนิสิต พัทลุง เสนอที่ประชุมพิจารณาการแก้ไขสัญญาจ้างก่อสร้างโรงเรียนสาธิตมหาวิทยาลัยทักษิณตามสัญญาจ้างเลขที่ 3/2563 ลงวันที่ 13 กันยายน 2563 ในรายละเอียดของงวดงาน โดยผ่านความเห็นชอบจากคณะกรรมการฝ่ายงบประมาณและการเงินของ สภามหาวิทยาลัย ในการประชุม ครั้งที่ 3/2564 เมื่อวันที่ 30 กรกฎาคม 2564

(รายละเอียดตามเอกสารประกอบการประชุมเล่ม 9 หน้า 1-69)

**ข้อสังเกตและข้อเสนอแนะ**

1. ควรมีการหารือกับผู้เกี่ยวข้องในประเด็นการแบ่งงวดงานและการคำนวณเนื้องาน และพิจารณาความสอดคล้องของงวดงานกับงวดการจ่ายเงิน
2. ให้ตรวจสอบเอกสารการเห็นชอบ TOR
3. กรรมการตรวจรับต้องตรวจสัญญาให้สอดคล้องกับ TOR ตั้งแต่ต้น และการแก้ไขสัญญาภาครัฐและมหาวิทยาลัยต้องไม่เสียประโยชน์
4. ควรมีการประชุมหารือผู้ที่เกี่ยวข้องร่วมกันและอาจเชิญสำนักงานการตรวจเงินแผ่นดิน กรมบัญชีกลาง และสำนักงานคลังจังหวัด เข้าร่วมประชุมด้วย
5. อาจใช้แนวทางเจรจากับผู้รับจ้างโดยให้กรรมการตรวจรับใช้ดุลยพินิจในการตรวจรับ แทนการแก้ไขสัญญาในเบื้องต้น

**มติ** ไม่เห็นชอบการขอแก้ไขสัญญาการก่อสร้างโรงเรียนสาธิต มหาวิทยาลัยทักษิณ ตามสัญญาจ้างเลขที่ 3/2563 ลงวันที่ 13 กันยายน 2563 และให้มหาวิทยาลัยนำข้อสังเกตและข้อเสนอแนะไปพิจารณาเพื่อจัดทำข้อมูลเสนอสภามหาวิทยาลัยพิจารณาอีกครั้ง

**ระเบียบวาระที่ 4 เรื่องนโยบาย**

**- ไม่มี –**

**ระเบียบวาระที่ 5 เรื่องเสนอเพื่ออนุมัติ**

**5.1 เรื่อง ร่างข้อบังคับมหาวิทยาลัยทักษิณ ว่าด้วย การแต่งตั้งและถอดถอน**

**ผู้ช่วยศาสตราจารย์พิเศษ รองศาสตราจารย์พิเศษ และศาสตราจารย์พิเศษ พ.ศ. 2564**

อธิการบดี และรองอธิการบดีฝ่ายพัฒนาองค์กรและทรัพยากร เสนอที่ประชุมพิจารณา ร่างข้อบังคับมหาวิทยาลัยทักษิณ ว่าด้วย การแต่งตั้งและถอดถอนผู้ช่วยศาสตราจารย์พิเศษ รองศาสตราจารย์พิเศษ และศาสตราจารย์พิเศษ พ.ศ. 2564 เพื่อใช้แทนข้อบังคับมหาวิทยาลัยทักษิณ ว่าด้วย การแต่งตั้งและถอดถอนศาสตราจารย์พิเศษ รองศาสตราจารย์พิเศษ และผู้ช่วยศาสตราจารย์พิเศษ พ.ศ. 2552 โดยผ่านความเห็นชอบจากคณะกรรมการระเบียบ ข้อบังคับ ประกาศและกฎหมายของสภามหาวิทยาลัย ในการประชุม ครั้งที่ 2/2554 เมื่อวันที่ 29 มิถุนายน 2564

(รายละเอียดตามเอกสารประกอบการประชุมเล่ม 7 หน้าที่ 95-105)

**มติ** เห็นชอบร่างข้อบังคับมหาวิทยาลัยทักษิณ ว่าด้วย การแต่งตั้งและถอดถอน ผู้ช่วยศาสตราจารย์พิเศษ รองศาสตราจารย์พิเศษ และศาสตราจารย์พิเศษ พ.ศ. 2564

**5.2** **เรื่อง ร่างข้อบังคับมหาวิทยาลัยทักษิณ ว่าด้วย ธรรมภิบาลและจริยธรรมของ**

**มหาวิทยาลัย พ.ศ. 2564**

อธิการบดี และผู้ช่วยอธิการบดีฝ่ายกฎหมาย เสนอที่ประชุมพิจารณา ร่างข้อบังคับมหาวิทยาลัยทักษิณ ว่าด้วย ธรรมาภิบาลและจริยธรรมของมหาวิทยาลัย พ.ศ. 2564 โดยผ่านความเห็นชอบจากคณะกรรมการฝ่ายระเบียบ ข้อบังคับ ประกาศและกฎหมายของสภามหาวิทยาลัย ในการประชุมครั้งที่ 2/2564 เมื่อวันที่ 29 มิถุนายน 2564

(รายละเอียดตามเอกสารประกอบการประชุมเล่ม 1 หน้าที่ 106-154)

**ข้อสังเกตและข้อเสนอแนะ**

1. ควรมีหมวดเกี่ยวกับผลประโยชน์ทับซ้อน (Conflict of Interest) ครอบคลุมทุกระดับ ตั้งแต่นายกสภามหาวิทยาลัย กรรมการสภามหาวิทยาลัย ผู้บริหาร คณาจารย์ และบุคลากร
2. ควรให้ความสำคัญการป้องกันเรื่องระบบอุปถัมภ์

**มติ** มอบคณะกรรมการฝ่ายระเบียบ ข้อบังคับ ประกาศและกฎหมายของสภามหาวิทยาลัย พิจารณาปรับปรุงข้อบังคับมหาวิทยาลัยทักษิณ ว่าด้วย ธรรมาภิบาลและจริยธรรมของมหาวิทยาลัย พ.ศ. 2564 โดยเพิ่มหมวดเกี่ยวกับผลประโยชน์ทับซ้อน การป้องกันระบบอุปถัมภ์และนำเสนอ
สภามหาวิทยาลัยพิจารณาอีกครั้ง

**5.3 เรื่อง ร่าง ข้อบังคับมหาวิทยาลัยทักษิณ ว่าด้วย การบริหารความเสี่ยง พ.ศ. 2564**

อธิการบดีและรองอธิการบดีฝ่ายวางแผน การคลัง และกิจการสภามหาวิทยาลัย เสนอที่ประชุมพิจารณาร่าง ข้อบังคับมหาวิทยาลัยทักษิณ ว่าด้วย การบริหารความเสี่ยง พ.ศ. 2564 โดยผ่านความเห็นชอบจากคณะกรรมการฝ่ายระเบียบ ข้อบังคับ ประกาศ และกฎหมายของสภามหาวิทยาลัย ในการประชุมครั้งที่ 2/2564 เมื่อวันที่ 29 มิถุนายน 2564

(รายละเอียดตามเอกสารประกอบการประชุม เล่ม 1 หน้าที่ 155-176)

**มติ** เห็นชอบร่าง ข้อบังคับมหาวิทยาลัยทักษิณ ว่าด้วย การบริหารความเสี่ยง พ.ศ. 2564 โดยให้แก้ไข ดังนี้

 1. ข้อ 6 ให้เพิ่มกรรมการสภามหาวิทยาลัยประเภทผู้แทนคณาจารย์ เป็น กรรมการกำกับดูแลการบริหารความเสี่ยง

2. ข้อ 12 ให้เพิ่มองค์ประกอบของคณะกรรมการบริหารความเสี่ยง ดังนี้

2.1 อธิการบดี เป็น ประธานคณะกรรมการ

2.2 รองอธิการบดีคนหนึ่ง เป็น กรรมการและเลขานุการ

**5.4 เรื่อง การปรับปรุงหลักสูตร จำนวน 6 หลักสูตร**

อธิการบดีและรองอธิการบดีฝ่ายวิชาการและวิเทศสัมพันธ์ เสนอที่ประชุมพิจารณาการปรับปรุงหลักสูตร จำนวน 6 หลักสูตร โดยผ่านความเห็นชอบจากสภาวิชาการ ในการประชุมครั้งที่ 6/2564 เมื่อวันที่ 21 กรกฎาคม 2564 ดังนี้

1) หลักสูตรศิลปกรรมศาสตรบัณฑิต สาขาวิชาศิลปะการแสดง หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตสงขลา

2) หลักสูตรศิลปกรรมศาสตรบัณฑิต สาขาวิชาทัศนศิลป์ หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตสงขลา

3) หลักสูตรดุริยางคศาสตรบัณฑิต สาขาวิชาดุริยางคศาสตร์สากล หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตสงขลา

4) หลักสูตรวิศวกรรมศาสตรบัณฑิต สาขาวิชาวิศวกรรมยางและพอลิเมอร์ หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตพัทลุง

5) หลักสูตรเศรษฐศาสตรบัณฑิต หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตสงขลา

6) หลักสูตรวิทยาศาสตรบัณฑิต สาขาวิชาสัตวศาสตร์ หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตพัทลุง

(รายละเอียดตามเอกสารประกอบการประชุม เล่ม 1 หน้าที่ 177-209 และเล่ม 3 - 8)

**มติ** อนุมัติการปรับปรุงหลักสูตร จำนวน 6 หลักสูตรดังนี้

1. หลักสูตรศิลปกรรมศาสตรบัณฑิต สาขาวิชาศิลปะการแสดง หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตสงขลา

2. หลักสูตรศิลปกรรมศาสตรบัณฑิต สาขาวิชาทัศนศิลป์ หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตสงขลา

3. หลักสูตรดุริยางคศาสตรบัณฑิต สาขาวิชาดุริยางคศาสตร์สากล หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตสงขลา

4. หลักสูตรวิศวกรรมศาสตรบัณฑิต สาขาวิชาวิศวกรรมยางและพอลิเมอร์ หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตพัทลุง

5. หลักสูตรเศรษฐศาสตรบัณฑิต หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตสงขลา

6. หลักสูตรวิทยาศาสตรบัณฑิต สาขาวิชาสัตวศาสตร์ หลักสูตรปรับปรุง พ.ศ. 2565 โดยเปิดสอนในภาคเรียนที่ 1 ปีการศึกษา 2565 เป็นต้นไป และจัดการเรียนการสอน ณ มหาวิทยาลัยทักษิณ วิทยาเขตพัทลุง

**ระเบียบวาระที่ 6 เรื่องพิจารณา**

**6.1 เรื่อง แต่งตั้งประธานคณะกรรมการพิจารณาตำแหน่งทางวิชาการ**

ตามที่สภามหาวิทยาลัย ในการประชุมครั้งที่ 6/2564 เมื่อวันที่ 12 มิถุนายน 2564 มีมติแต่งตั้ง ศาสตราจารย์ ดร. สุรินทร์ เศรษฐมานิต เป็นประธานคณะกรรมการพิจารณาตำแหน่งทางวิชาการ ตั้งแต่วันที่ 12 มิถุนายน 2564 เป็นต้นไป โดยให้มีระยะเวลาการดำรงตำแหน่งตามวาระของกรรมการสภามหาวิทยาลัยผู้ทรงคุณวุฒิมหาวิทยาลัยทักษิณ เนื่องจาก ศาสตราจารย์ ดร. สุรินทร์ เศรษฐมานิต มีความประสงค์ ขอลาออกจากการเป็นกรรมการสภามหาวิทยาลัยผู้ทรงคุณวุฒิ ตั้งแต่วันที่ 7 สิงหาคม 2564 จึงเป็นผลให้ประธานคณะกรรมการพิจารณาตำแหน่งทางวิชาการว่างลง

 อธิการบดี จึงเสนอที่ประชุมพิจารณาแต่งตั้งกรรมการสภามหาวิทยาลัยผู้ทรงคุณวุฒิ เป็นประธานคณะกรรมการพิจารณาตำแหน่งทางวิชาการ โดยให้มีระยะเวลาการดำรงตำแหน่งตามวาระของกรรมการ สภามหาวิทยาลัยผู้ทรงคุณวุฒิมหาวิทยาลัยทักษิณ

(รายละเอียดตามเอกสารประกอบการประชุม เล่ม 1 หน้าที่ 211-216)

**มติ** เห็นชอบแต่งตั้งศาสตราจารย์ ดร. ผดุงศักดิ์ รัตนเดโช เป็นประธานคณะกรรมการพิจารณาตำแหน่งทางวิชาการ

**6.2 เรื่อง แต่งตั้งคณะกรรมการสรรหาผู้อำนวยการสถาบันวิจัยและพัฒนา**

อธิการบดีเสนอที่ประชุมพิจารณาแต่งตั้งคณะกรรมการสรรหาผู้อำนวยการสถาบันวิจัยและพัฒนา ตามองค์ประกอบ ดังนี้

1) กรรมการสภามหาวิทยาลัยผู้ทรงคุณวุฒิ เป็น ประธานกรรมการ

2) อธิการบดี เป็น กรรมการ

3) ประธานสภาคณาจารย์และพนักงาน เป็น กรรมการ

4) หัวหน้าส่วนงานของมหาวิทยาลัยหรือผู้ที่เคยดำรงตำแหน่ง

หัวหน้าส่วนงานจำนวนคนหนึ่ง เป็น กรรมการ

5) ผู้ทรงคุณวุฒิภายนอกมหาวิทยาลัยที่ดำรงตำแหน่ง

หรือเคยดำรงตำแหน่งหรือเคยดำรงตำแหน่ง

เทียบเท่าหัวหน้าส่วนงานตามมาตรา 9(4) แห่งพระราชบัญญัติ

มหาวิทยาลัยทักษิณ พ.ศ. 2551 จำนวน 1 คน เป็น กรรมการ

6) หัวหน้าสำนักงานสภามหาวิทยาลัย เป็น เลขานุการ

(รายละเอียดตามเอกสารประกอบการประชุม เล่ม 1 หน้าที่ 217-226)

**มติ** เห็นชอบแต่งตั้งคณะกรรมการสรรหาผู้อำนวยการสถาบันวิจัยและพัฒนา ประกอบด้วยบุคคล ดังนี้

| **องค์ประกอบ** | **เป็น** | **มติ** |
| --- | --- | --- |
| 1. กรรมการสภามหาวิทยาลัยผู้ทรงคุณวุฒิ | ประธานกรรมการ | ศาสตราจารย์ นายแพทย์ประสิทธิ์ ผลิตผลการพิมพ์ |
| 2. อธิการบดี | กรรมการ | อธิการบดี |
| 3. ประธานสภาคณาจารย์และพนักงาน | กรรมการ | ประธานสภาคณาจารย์และพนักงาน |
| 4. หัวหน้าส่วนงานของมหาวิทยาลัยหรือผู้ที่เคย ดำรงตำแหน่งหัวหน้าส่วนงานจำนวนคนหนึ่ง | กรรมการ | มอบอธิการบดีพิจารณา |
| 5. ผู้ทรงคุณวุฒิภายนอกมหาวิทยาลัยที่ดำรงตำแหน่งหรือเคยดำรงตำแหน่งหรือเคยดำรงตำแหน่งเทียบเท่าหัวหน้าส่วนงานตามมาตรา 9(4) แห่งพระราชบัญญัติมหาวิทยาลัยทักษิณ พ.ศ. 2551 จำนวน 1 คน | กรรมการ | มอบอธิการบดีพิจารณา |
| (6) หัวหน้าสำนักงานสภามหาวิทยาลัย | เลขานุการ | หัวหน้าสำนักงานมหาวิทยาลัย |

**ระเบียบวาระที่ 7 เรื่องลับ**

มติการพิจารณาเรื่องลับปรากฏในรายงานการประชุมสภามหาวิทยาลัย ครั้งที่ 8/2564 เมื่อวันที่ 7 สิงหาคม 2564 (วาระลับ)

**ระเบียบวาระที่ 8 เรื่องเสนอเพื่อเห็นชอบ/อนุมัติ หรือทักท้วง**

**8.1 เรื่อง การปรับปรุงแก้ไขหลักสูตรการศึกษาบัณฑิต สาขาวิชาพลศึกษา (4 ปี)**

 **ฉบับปี พ.ศ. 2562**

อธิการบดีและรองอธิการบดีฝ่ายวิชาการและวิเทศสัมพันธ์ เสนอที่ประชุมพิจารณาการปรับปรุงแก้ไขหลักสูตรการศึกษาบัณฑิต สาขาวิชาพลศึกษา (4 ปี) ฉบับปี พ.ศ. 2562 ประเด็นเพิ่มจำนวนรับนิสิต ที่จัดการเรียนสอน ณ มหาวิทยาลัยทักษิณ วิทยาเขตสงขลา และให้มีผลในภาคเรียนที่ 1 ปีการศึกษา 2564 เป็นต้นไป โดยผ่านความเห็นชอบจากสภาวิชาการ โดยการเวียนลงมติเมื่อวันที่ 28 มิถุนายน 2564

(รายละเอียดตามเอกสารประกอบการประชุมเล่ม 1 หน้าที่ 227-233)

**มติ** เห็นชอบการปรับปรุงแก้ไขหลักสูตรการศึกษาบัณฑิต สาขาวิชาพลศึกษา (4 ปี) ฉบับปี พ.ศ. 2562 ประเด็นเพิ่มจำนวนรับนิสิต ที่จัดการเรียนสอน ณ มหาวิทยาลัยทักษิณ วิทยาเขตสงขลา และให้มีผลในภาคเรียนที่ 1 ปีการศึกษา 2564 เป็นต้นไป

**8.2 เรื่อง การปรับปรุงแก้ไขหลักสูตรประเด็นเปลี่ยนแปลงอาจารย์ผู้รับผิดชอบหลักสูตรและอาจารย์ประจำหลักสูตร จำนวน 3 หลักสูตร**

อธิการบดีและรองอธิการบดีฝ่ายวิชาการและวิเทศสัมพันธ์ เสนอที่ประชุมพิจารณาการเปลี่ยนแปลงอาจารย์ผู้รับผิดชอบหลักสูตรและอาจารย์ประจำหลักสูตร จำนวน 3 หลักสูตร ดังนี้

1) หลักสูตรวิทยาศาสตรบัณฑิต สาขาวิชาจุลชีววิทยา ฉบับปี พ.ศ. 2560 ให้มีผลตั้งแต่ภาคเรียนที่ 1 ปีการศึกษา 2564 เป็นต้นไป

2) หลักสูตรการศึกษาบัณฑิต สาขาวิชาชีววิทยา (4 ปี) ฉบับปี พ.ศ. 2562 ให้มีผลตั้งแต่ภาคเรียนที่ 1 ปีการศึกษา 2564 เป็นต้นไป

3) หลักสูตรศิลปศาสตรมหาบัณฑิต สาขาวิชาจิตวิทยาการให้คำปรึกษา ฉบับปี พ.ศ. 2560 ให้มีผลตั้งแต่ภาคเรียนที่ 1 ปีการศึกษา 2564 เป็นต้นไป โดยผ่านความเห็นชอบจากสภาวิชาการ ในการประชุมครั้งที่ 6/2564 เมื่อวันที่ 21 กรกฎาคม 2564

(รายละเอียดตามเอกสารประกอบการประชุมเล่ม 1 หน้าที่ 234-244)

**มติ** เห็นชอบการเปลี่ยนแปลงอาจารย์ผู้รับผิดชอบหลักสูตรและอาจารย์ประจำหลักสูตร จำนวน 3 หลักสูตร ดังนี้

1. หลักสูตรวิทยาศาสตรบัณฑิต สาขาวิชาจุลชีววิทยา ฉบับปี พ.ศ. 2560 ให้มีผลตั้งแต่ ภาคเรียนที่ 1 ปีการศึกษา 2564 เป็นต้นไป

2. หลักสูตรการศึกษาบัณฑิต สาขาวิชาชีววิทยา (4 ปี) ฉบับปี พ.ศ. 2562 ให้มีผลตั้งแต่ ภาคเรียนที่ 1 ปีการศึกษา 2564 เป็นต้นไป

3. หลักสูตรศิลปศาสตรมหาบัณฑิต สาขาวิชาจิตวิทยาการให้คำปรึกษา ฉบับปี พ.ศ. 2560 ให้มีผลตั้งแต่ภาคเรียนที่ 1 ปีการศึกษา 2564 เป็นต้นไป

**ระเบียบวาระที่ 9 เรื่องอื่น ๆ**

**9.1 เรื่อง การลดค่าธรรมเนียมการศึกษา เพื่อช่วยเหลือนิสิตกรณีสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)**

ตามที่คณะรัฐมนตรีในการประชุมเมื่อวันที่ 27 กรกฎาคม 2564 ได้มีมติกำหนดมาตรการลดภาระค่าใช้จ่ายด้านการศึกษาของนิสิตนักศึกษาในสถาบันอุดมศึกษาภาครัฐและเอกชนของกระทรวงการอุดมศึกษา วิทยาศาสตร์ วิจัยและนวัตกรรม

อธิการบดีและรองอธิการบดีฝ่ายวางแผน การคลัง และกิจการสภามหาวิทยาลัย เสนอที่ประชุมพิจารณาปรับลดค่าธรรมเนียมการศึกษาในทุกสาขาวิชา สาหรับภาคเรียนที่ 1/2564 โดยคำนวณแบบขั้นบันได เพื่อช่วยเหลือนิสิตกรณีสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทั้งนี้ ผ่านความเห็นชอบจากคณะกรรมการการเงินและทรัพย์สิน ในการประชุมสมัยสามัญ ครั้งที่ 7/2564 เมื่อวันที่ 27 กรกฎาคม 2564 ดังนี้

1) ลดค่าธรรมเนียมการศึกษาส่วนที่ไม่เกิน 50,000 บาท ร้อยละ 50

2) ลดค่าธรรมเนียมการศึกษาส่วนที่ 50,001 - 100,000 บาท ร้อยละ 30

3) ลดค่าธรรมเนียมการศึกษาส่วนที่เกิน 100,000 บาท ร้อยละ 10

(รายละเอียดตามเอกสารประกอบการประชุมเล่ม 9 หน้าที่ 70-75)

**มติ** อนุมัติปรับลดค่าธรรมเนียมการศึกษาในทุกสาขาวิชา สำหรับภาคเรียนที่ 1/2564 ตามแนวทางมติคณะรัฐมนตรีเมื่อวันที่ 27 กรกฎาคม 2564 โดยคำนวณแบบขั้นบันได ดังนี้

1. ลดค่าธรรมเนียมการศึกษาส่วนที่ไม่เกิน 50,000 บาท ร้อยละ 50

2. ลดค่าธรรมเนียมการศึกษาส่วนที่ 50,001 - 100,000 บาท ร้อยละ 30

3. ลดค่าธรรมเนียมการศึกษาส่วนที่เกิน 100,000 บาท ร้อยละ 10

* 1. **เรื่อง รายงานความก้าวหน้าการจัดทำแผนพลิกโฉมมหาวิทยาลัยทักษิณ**

อธิการบดี และรองอธิการบดีฝ่ายวางแผน การคลัง และกิจการสภามหาวิทยาลัย เสนอที่ประชุม เพื่อทราบรายงานความก้าวหน้าในการจัดทำแผนพลิกโฉมสถาบันอุดมศึกษาและแผนพัฒนาความเป็นเลิศมหาวิทยาลัยทักษิณ พ.ศ. 2566 – 2570 โดยผ่านการพิจารณาจากคณะกรรมการอำนวยการเพื่อพิจารณาแผนพัฒนาความเป็นเลิศมหาวิทยาลัยทักษิณ พ.ศ. 2566 – 2570 ในการประชุมครั้งที่ 1/2564 เมื่อวันที่ 2 สิงหาคม 2564 และด้วยสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม กำหนดให้สถาบันอุดมศึกษาจัดส่งแผนพัฒนาความเป็นเลิศของสถาบันที่ผ่านการพิจารณาจากสภามหาวิทยาลัยเรียบร้อยแล้ว ภายในวันที่ 30 สิงหาคม 2564 เนื่องจากสภามหาวิทยาลัยทักษิณกำหนดประชุมครั้งถัดไป ในวันที่ 4 กันยายน 2564 จึงเสนอที่ประชุมพิจารณามอบอำนาจให้คณะกรรมการกลั่นกรองการกำหนดกลุ่มสถาบันอุดมศึกษา มหาวิทยาลัยทักษิณ เป็นผู้พิจารณาให้ความเห็นชอบแผนพัฒนาความเป็นเลิศของสถาบัน และเสนอผู้ทำหน้าที่แทนนายกสภามหาวิทยาลัยพิจารณา เพื่อเสนอไปยังสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม

(รายละเอียดตามเอกสารประกอบการประชุมเล่ม 9 หน้าที่ 76-88)

**มติ**

1. รับทราบรายงานความก้าวหน้าในการจัดทำแผนพลิกโฉมสถาบันอุดมศึกษาและแผนพัฒนาความเป็นเลิศมหาวิทยาลัยทักษิณ พ.ศ. 2566 – 2570
2. เห็นชอบมอบอำนาจให้คณะกรรมการกลั่นกรองการกำหนดกลุ่มสถาบันอุดมศึกษา มหาวิทยาลัยทักษิณเป็นผู้พิจารณาให้ความเห็นชอบแผนพัฒนาความเป็นเลิศของสถาบัน และเสนอผู้ทำหน้าที่นายก สภามหาวิทยาลัยพิจารณา เพื่อเสนอไปยังสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรมตามลำดับ และแจ้งสภามหาวิทยาลัยทราบในการประชุมครั้งถัดไป

**9.3 เรื่อง ขอหารือการปรับปรุงแก้ไขข้อบังคับมหาวิทยาลัยทักษิณ ว่าด้วยการสรรหาอธิการบดี**

**พ.ศ. 2558**

ด้วยตามความในข้อ 9 วรรคหนึ่งแห่งข้อบังคับมหาวิทยาลัยทักษิณ ว่าด้วยการสรรหาอธิการบดี พ.ศ. 2558 ได้กำหนดให้สภามหาวิทยาลัยแต่งตั้งคณะกรรมการขึ้นคณะหนึ่ง เรียกว่า “คณะกรรมการสรรหาอธิการบดี ประกอบด้วย

1. กรรมการสภามหาวิทยาลัยผู้ทรงคุณวุฒิ เป็น ประธานกรรมการ
2. กรรมการสภามหาวิทยาลัยผู้ทรงคุณวุฒิ จำนวนสามคน เป็น กรรมการ
3. ผู้ทรงคุณวุฒิภายนอกมหาวิทยาลัยที่ดำรงตำแหน่งอธิการบดี เป็น กรรมการ

หรือเคยดำรงตำแหน่งอธิการบดี จำนวนหนึ่งคน

1. กรรมการสภามหาวิทยาลัยประเภทผู้แทนคณาจารย์ประจำ เป็น กรรมการ
2. กรรมการสภามหาวิทยาลัยประเภทผู้แทนหัวหน้าส่วนงาน เป็น กรรมการ

วิชาการตามมาตรา 9 (4)

1. กรรมการสภามหาวิทยาลัยประเภทผู้แทนพนักงานมหาวิทยาลัย เป็น กรรมการ

ซึ่งไม่ใช่คณาจารย์ประจำ

1. นายกสมาคมศิษย์เก่ามหาวิทยาลัยทักษิณ เป็น กรรมการ
2. ประธานสภาคณาจารย์และพนักงาน เป็น กรรมการ
3. หัวหน้าสำนักงานสภามหาวิทยาลัย เป็น เลขานุการ

เนื่องด้วย เมื่อพิจารณาองค์ประกอบของคณะกรรมการสรรหาอธิการบดีพบว่า กรรมการสรรหา อธิการบดีส่วนใหญ่ มาจากผู้ดำรงตำแหน่งกรรมการสภามหาวิทยาลัยทักษิณ ซึ่งถือว่าเป็นผู้มีสิทธิ์ในการลงมติพิจารณาผู้สมควรดำรงตำแหน่งอธิการบดี นายกสภามหาวิทยาลัยจึงขอหารือที่ประชุมเพื่อขอรับหลักการสำหรับปรับปรุงแก้ไของค์ประกอบของคณะกรรมการสรรหาอธิการบดีให้มีความเหมาะสมต่อไป

(รายละเอียดตามเอกสารประกอบการประชุมเล่ม 11)

**มติ** รับทราบการขอหารือเกี่ยวกับการขอแก้ไของค์ประกอบคณะกรรมการสรรหาอธิการบดี และเห็นชอบแต่งตั้งคณะทำงานเพื่อพิจารณาปรับปรุงแก้ไขข้อบังคับมหาวิทยาลัย ว่าด้วยการสรรหาอธิการบดี พ.ศ. 2558 โดยมีศาสตราจารย์ ดร. อุดม รัฐอมฤต เป็นประธานคณะทำงาน อธิการบดีเป็นกรรมการ และมอบประธานคณะทำงานเป็นผู้พิจารณาคณะทำงานเพิ่มเติม เพื่อเสนอนายกสภามหาวิทยาลัยลงนามในคำสั่งต่อไป

**ระเบียบวาระที่ 10 เรื่องแจ้งเพื่อทราบและให้ความเห็น**

**10.1 เรื่อง รายงานผลการเบิกจ่ายงบประมาณ เปรียบเทียบ แผน-ผล**

**การเบิกจ่ายงบประมาณ ประจำปีงบประมาณ พ.ศ. 2564**

**ไตรมาส 3 (1 ตุลาคม 2563 – 30 มิถุนายน 2564)**

อธิการบดี และรองอธิการบดีฝ่ายวางแผน การคลัง และกิจการสภามหาวิทยาลัย เสนอที่ประชุมเพื่อทราบและพิจารณาให้ข้อเสนอแนะรายงานผลการเบิกจ่ายงบประมาณ เปรียบเทียบ แผน-ผล การเบิกจ่ายงบประมาณ ประจำปีงบประมาณ พ.ศ. 2564 ไตรมาส 3 (1 ตุลาคม 2563 – 30 มิถุนายน 2564)

 (รายละเอียดตามเอกสารประกอบการประชุมเล่ม 1 หน้า 248-280)

**มติ** รับทราบ

**10.2 เรื่อง รายงานผลการติดตามการดำเนินงานมาตรฐานหลักสูตร องค์ประกอบที่ 1**

**(การกำกับมาตรฐาน) ประจำปีการศึกษา 2563**

อธิการบดี และรองอธิการบดีฝ่ายวิชาการและวิเทศสัมพันธ์ เสนอที่ประชุมเพื่อทราบและพิจารณาให้ข้อเสนอแนะทราบรายงานผลการติดตามการดำเนินงานมาตรฐานหลักสูตร องค์ประกอบที่ 1 (การกำกับมาตรฐาน) ประจำปีการศึกษา 2563 โดยผ่านการรับทราบจากคณะกรรมการสภาวิชาการ ในการประชุมครั้งที่ 6/2564 เมื่อวันที่ 21 กรกฎาคม 2564

 (รายละเอียดตามเอกสารประกอบการประชุมเล่ม 1 หน้า 281-302)

**มติ** รับทราบ

**10.3 เรื่อง รายงานผลการสำรวจความพร้อมการชะลอการพัฒนาและปรับปรุงหลักสูตรเพื่อพร้อมใช้ปีการศึกษา 2565 ตามมติสภามหาวิทยาลัย (ข้อมูล ณ วันที่ 12 กรกฎาคม 2564)**

อธิการบดี และรองอธิการบดีฝ่ายวิชาการและวิเทศสัมพันธ์ เสนอที่ประชุมเพื่อทราบและพิจารณาให้ข้อเสนอแนะผลการสำรวจความพร้อมการชะลอการพัฒนาและปรับปรุงหลักสูตรเพื่อพร้อมใช้ ปีการศึกษา 2565 ตามมติสภามหาวิทยาลัย (ข้อมูล ณ วันที่ 12 กรกฎาคม 2564) โดยผ่านการรับทราบจากคณะกรรมการสภาวิชาการ ในการประชุมครั้งที่ 6/2564 เมื่อวันที่ 21 กรกฎาคม 2564

 (รายละเอียดตามเอกสารประกอบการประชุมเล่ม 1 หน้า 303-313)

**มติ** รับทราบ

**10.4 เรื่อง การสมัครเข้าร่วมโครงการพัฒนาคุณภาพการศึกษาสู่ความเป็นเลิศ : EdPEx200**

 **รุ่นที่ 8 และผ่านการพิจารณาการคัดเลือกเบื้องต้น (Screening)**

อธิการบดี และรองอธิการบดีฝ่ายพัฒนาองค์กรและทรัพยากรบุคคล เสนอที่ประชุมเพื่อทราบการสมัครเข้าร่วมโครงการพัฒนาคุณภาพการศึกษาสู่ความเป็นเลิศ : EdPEx200 รุ่นที่ 8 พ.ศ. 2563 และผ่านการพิจารณาการคัดเลือกเบื้องต้น (Screening) ซึ่งรายชื่อหน่วยงานที่ผ่านการคัดเลือกเบื้องต้น (Screening) ทั้งหมด จำนวน 22 หน่วยงาน โดยมหาวิทยาลัยทักษิณเป็นหน่วยงานที่ผ่านการคัดเลือกในระดับสถาบัน คณะเทคโนโลยีและการพัฒนาชุมชนเป็นหน่วยงานที่ผ่านการคัดเลือกในระดับคณะ

 (รายละเอียดตามเอกสารประกอบการประชุมเล่ม 1 หน้า 314-318)

**มติ** รับทราบ

 **10.5 เรื่อง กำหนดการประชุมสภามหาวิทยาลัย ครั้งที่ 9/2564**

เลขานุการสภามหาวิทยาลัยเสนอที่ประชุมเพื่อทราบกำหนดการประชุมสภามหาวิทยาลัย ครั้งที่ 9/2564 ในวันเสาร์ที่ 4 กันยายน 2564 เวลา 09.00 – 14.00 น. ณ ห้องประชุมทองหลาง 1 ชั้น 2 อาคารสำนักงานอธิการบดี มหาวิทยาลัยทักษิณ วิทยาเขตสงขลา และผ่านระบบการประชุมอิเล็กทรอนิกส์โปรแกรม Cisco Webex

 (รายละเอียดตามเอกสารประกอบการประชุมเล่ม 1 หน้า 319-320)

**มติ** รับทราบ

**เลิกประชุม** เวลา 12.00 น.

 (นางสาวจินตนา นาคจินดา)

หัวหน้าฝ่ายบริหารงานสภามหาวิทยาลัย

ปฏิบัติหน้าที่หัวหน้าสำนักงานสภามหาวิทยาลัย

ผู้ช่วยเลขานุการสภามหาวิทยาลัย

ผู้จดบันทึกรายงานการประชุม

(ผู้ช่วยศาสตราจารย์ ดร. วสันต์ กาญจนมุกดา)

รองอธิการบดีฝ่ายวางแผน การคลัง และกิจการสภามหาวิทยาลัย

เลขานุการสภามหาวิทยาลัย

ผู้ตรวจรายงานการประชุม

(ศาสตราจารย์ ดร. นายแพทย์วีระศักดิ์ จงสู่วิวัฒน์วงศ์)

อุปนายกสภามหาวิทยาลัย

ทำหน้าที่แทนนายกสภามหาวิทยาลัย